The Voice: Wie gaan vir Bobby kies? | SARIE
Bobby & Lindy se CASH CALL BACK op Smile 90.4FM
VIDEO: Bobby van Jaarsveld sê 'tatta' vir sy tatoes
The Voice: Wie gaan vir Bobby kies?
Spanning, drama en enorme talent. Sondag gaan die laaste paar deelnemers vir Bobby, Lira, Kahn en Karen sing. Hul spanne is byna vol, maar gaan die mentors daardie laaste bietjie talent kan gryp?
"Ek is bietjie bang, daar is deelnemers wat baie hartseer lyk omdat hul nie gekies word nie," sê Karen Zoid in die nuutste uitgawe van SARIE. "Jy moenie die lewe so ernstig opneem nie. Ja, dis 'n groot oomblik, maar nie die grootste nie. Dit gaan jou troudag wees, as jou kind gebore word, mondig word. Dié is maar net iets lekkers op jou pad."
Tog weet al vier mentors dat hulle 'n reuse-verantwoordelikheid het.
Verlede week het Vernon Barnard, wat sy sig op sesjarige ouderdom verloor het, vir Bobby en die res van Suid-Afrika in trane gehad. Bobby was so geroer dat hy byna vir Vernon gesmeek het om vir hom as mentor te kies.
"Die ander ouens het sterk persoonlikhede en ek is op my plek. Dan moet ek veg. In Engels, nog erger. Ek sou my saak soveel beter in Afrikaans kon stel, ek sou vurig gewees het," vertel Bobby in die nuutste uitgawe van SARIE.